**LA REALITAT A TRAVÉS D’UNA MÀQUINA**

Dia a dia, els avenços tecnològics són més evidents. El primer en aconseguir una fotografia, Joseph Nicephone Nièpce (1826), utilitzava una càmera de fusta, res comparat amb els grans aparells del segle XXI, que poden fer tot tipus de muntatges i captar fins i tot els detalls més ocults. La càmera ha suposat una gran revolució per a la publicitat, el cinema i ha permès captar moments de la història. Però, mai t’has qüestionat si el que veus per l’objectiu en el moment de prémer el botó és el mateix que la imatge que obtindràs finalment?

Per respondre aquesta pregunta farem un recorregut per la història de la fotografia.

En els inicis d’aquest gran descobriment les imatges que s’obtenien eren de poca qualitat i en blanc i negre. Això vol dir, que no eren una mostra clara del que veiem, la càmera no reflectia la realitat com és, sinó que reproduïa la imatge a partir de les seves possibilitats, en aquell moment, escasses.

Més endavant, cap al segle XIX, van aparèixer els negatius, que permetien aconseguir una imatge millor i amb una gama de diferents tonalitats. Cap al final d’aquest mateix segle, les imatges semblaven apropar-se al que veiem amb els nostres ulls, però, no a la perfecció.

Finalment en els segle XX es va crear la primera càmera digital que augmentava la qualitat tècnica respecte als anteriors aparells. Aquesta ha fet possible la manipulació digital de les fotografies, fet que em fa dubtar de la versemblança de la multitud d’imatges que apareixen al nostre entorn.

Així doncs, el que ens envolta, és mentida? La resposta final és: la majoria de vegades sí. Fins a l’actualitat no s’ha aconseguit un objecte que capti tota la realitat. Si observem altres factors, com ara les diferents opcions d’una càmera, veurem que segons les nostres necessitats o segons el que volem, farem que la imatge sigui de color blau, més clara, més definida, etc. Podem doncs, modificar-la. D’aquesta idea es deriven els programes de retoc fotogràfic, utilitzats la major part del temps pels professional i que s’utilitzen sobretot a la televisió i en les revistes. Aquestes imatges retocades, ens mostren conceptes erronis: potser han fet que una model sembli més prima o li canvien el color del vestit que porta i molts altres aspectes que fan que la fotografia obtinguda no tingui relació amb la original.

Com a conclusió, la càmera menteix, sigui per la falta de recursos o per la intenció del fotògraf i, per tant, no podem saber si una imatge és vertadera.

Sara Calvo

IES ST FELIU